《将发彭城作》
宋代·贺铸

四年吟笑老东徐，满目溪山不负渠。
得米径须偿酒债，有田便拟卜吾庐。
明朝门外扁舟雪，别夜灯前满纸书。
会问怱怱解携客，相思命驾定何如。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。